**PONEDJELJAK, 20.4.2020.**

**Dragi učenici i roditelji!**

Evo nas u još jednom novom tjednu gdje vam donosim novosti vezane uz satove TZK. Iako je i dalje zadatak učenika da u tv školi prate program Tjelesne i zdravstvene kulture i vježbaju zajedno s poznatim sportašima, novost je ta da će im odsad biti dostupna i tzv. Sportska lektira. U obliku video prezentacija svaki tjedan na linku koji ćete vidjeti u nastavku bit će dodana po jedna knjiga, odnosno priča o jednom sportu i poznatom svjetskom sportašu.

Molim vas da pažljivo pročitate sljedeći dopis Odjela za školstvo.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Poštovani!

**Popularni projekt grada Rijeke *RiMove***, koji se održava u 10 osnovnih škola i okuplja 1000 djece bio je prisiljen zaustaviti svoje brojne aktivnosti zbog prekida nastave u školama uzrokovane opasnostima od Korona virusa. No kako se projekt sastoji od čitavog niza sadržaja, među njima je i **popularna Sportska lektira**. Sportska lektira se **sastoji od sportske publicistike namijenjene djeci i verificirane od strane Ministarstva obrazovanja i znanosti**. Knjige **na djeci prilagođeni način upoznaju djecu sa različitim sportskim pričama poznatih sportaša i sportovima.** Riječki sportski savez prilagodio je započete prezentacije Sportske lektire koje su se održavale čitanjem u školi, u suradnji sa Gradom, OGU za školstvo i spisateljicom Danicom Juričić Spasović. Svih 8 knjiga sportske lektire su obrađene i spremne za dostavu svim školama i djeci u obliku čitanja i video prezentacije. Tako će sva djeca moći gledati prezentaciju i slike iz knjige **slušajući tekst iz iste knjige koji se čita. Obrađeno je ukupno 8 knjiga koje će se prezentirati skroz 8 tjedana, svaki tjedan jedna priča.**

Knjige sportske lektire koje su obrađene su:

1. Makata Taka Hela
2. Nježan put
3. Snježna kraljica
4. Igranje s vjetrom
5. Gospođica Hoppla
6. Igre bogova
7. Spretni Leon
8. Veliki Sergej

Prezentacije će biti osim djeci koja pohađaju online nastavu, dostupna svima i biti će na Youtube kanalu Riječkog sportskog saveza.

<https://www.youtube.com/watch?v=GP7m1MnQCGU>

Vjerujemo da će naše najmlađe Riječane, u danima kad su kod kuće, ovakav način pričanja priče razveseliti. Jer radi se o pričama o velikanima, osvajačima najsjajnijih svjetskih odličja, koji su sportom  počeli baviti u dječjoj dobi, njihovom  putu  do uspjeha i svim lijepim stvarima koje su doživjeli baveći se sportom.

Srdačan pozdrav iz Odjela za školstvo!

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Zadatak učenika (do petka 24.4.2020.) je na gornjoj poveznici pogledati video prezentaciju 1. knjige Makata Taka Hela te na jedan običan papir napisati nekoliko rečenica (od 5 do 10 rečenica) o onome što su zapamtili slušajući i gledajući priču.**

**Nadam se da će vam se priča svidjeti!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HRVATSKI JEZIK – Ivan Goleš: Ulica koja miriše** (čitanka str. 116.)

Manje poznate riječi i izrazi iz priče:

* ne obazirući se – ne osvrćući se, ne primjećujući nikoga
* gradska uprava – ljudi koji donose odluke
* mladice – mlade stabljike drveta

Pažljivo pročitajte priču i **usmeno** odgovorite na pitanja na str. 117.

Zatim pažljivo promotrite priču i **usmeno** odgovorite i na sljedeća pitanja:

1. Od koliko se dijelova sastoji ova priča?
2. Kako se nazivaju dijelovi priče?
3. Po čemu ih prepoznaješ?

**PONOVIMO!**

Priča se sastoji od **ODLOMAKA** ili **ODJELJAKA.**

Prepoznajemo ih po uvučenoj prvoj riječi na početku svakog odlomka.

Ova priča ima šest odlomaka ili odjeljaka.

Otvorite pisanke, napišite današnji datum, ime i prezime književnika te naslov priče. Vaš sljedeći zadatak je da svakom odlomku priče odredite naslov. U tome će vam pomoći 1. zadatak u radnoj bilježnici na str. 113. (Odredite pravilan redoslijed događaja i prepišite ga u pisanku.)

 20.4.2020.

 Ivan Goleš

 Ulica koja miriše

Redoslijed događaja:

1. Ulica i crne mačke.

Priču naučite izražajno čitati i pripovijedati prema redoslijedu događaja.

Također riješite i 2. zadatak u RB.

**MATEMATIKA – Redoslijed izvođenja računskih radnji (vježbanje i ponavljanje)**

Danas ćemo još malo ponavljati i vježbati redoslijed izvođenja računskih radnji.

Nadam se da vam je nakon riješenih zadataka u petak, sve puno lakše i jasnije.

Sljedeće zadatke ćete prepisati u vašu bilježnicu i riješiti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 20.4.2020.

Vježba

17 + (30 + 23) = \_\_\_\_\_\_\_\_\_\_\_\_\_

 = \_\_\_\_\_\_\_

(95 – 34) – 8 = \_\_\_\_\_\_\_\_\_\_\_\_\_\_

 = \_\_\_\_\_\_\_\_

(46 + 15) – (29 – 14) = \_\_\_\_\_\_\_\_\_\_\_\_\_

 = \_\_\_\_\_\_\_\_\_

2 \* 8 + 16 = \_\_\_\_\_\_\_\_\_\_\_\_\_\_\_

 = \_\_\_\_\_\_

74 – 5 \* 7 = \_\_\_\_\_\_\_\_\_\_\_\_\_\_\_

 = \_\_\_\_\_\_

(3 \* 10) + 25 = \_\_\_\_\_\_\_\_\_\_\_\_\_\_

 = \_\_\_\_\_\_

27 : (13 – 10) = \_\_\_\_\_\_\_\_\_\_\_\_

 = \_\_\_\_\_\_

(3 \* 10) : (18 – 13) = \_\_\_\_\_\_\_\_\_\_\_\_\_

 = \_\_\_\_\_\_\_

(90 – 24) – (4 \* 5) = \_\_\_\_\_\_\_\_\_\_\_\_\_\_

 = \_\_\_\_\_\_\_\_

(36 : 4) \* (81 – 77) = \_\_\_\_\_\_\_\_\_\_\_\_\_

 = \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GLAZBENA KULTURA – Slušanje skladbe: Camille Saint – Saens „Akvarij“**

**(udžbenik str. 53.)**

Današnji zadatak je poslušati nekoliko puta skladbu na CD-u SLUŠAJMO pod rednim brojem 29. Naziv skladbe uvodi vas u podvodni svijet.

Nakon toga ćete u bilježnici odgovoriti na sljedeća pitanja potpunom rečenicom.

* 1. Kako si se osjećao/osjećala dok si slušao/la ovu skladbu? (sretno, tužno, sjetno, razigrano, mirno…)
	2. Izvodi li ovu skladbu samo 1 instrument ili više njih?
	3. Koristeći se slikama u udžbeniku, nabroji instrumente koji izvode skladbu.
	4. Jesu li instrumenti uspjeli dočarati podvodni svijet?
	5. Dok slušaš skladbu, nacrtaj ono što zamišljaš.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slušanje:

CAMILLE SAINT – SAENS

 Akvarij

1.

2.

3.

4.

5.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Želim vam puno uspjeha u radu!

Pozdravlja vas vaša učiteljica Bojana!